શહેરના વોર્ડ નંબર 1માં રહેતા ગુલુભાઈ જુમાભાઈએ પાલિકાને રજુઆત કરતા જણાવ્યું કે, અમારા વિસ્તારમાં ભૂર્ગભ ગટરના કામ કરતી વખતે નીકળેલા માટીના મોટા પથ્થર રોડ પર પડયા છે. તેમજ આ વિસ્તારમાં દરરોજ સફાઈ ન થતી હોવાથી હાલ ગંદકીના ગંજ ખડકાય ગયા છે. અને રાત્રે સ્ટ્રીટ લાઈટ ચાલતી નથી. ત્યારે આગામી સમયમાં મોહરમનો તહેવાર નજીક આવી રહ્યો છે. જો આ વિસ્તારમાં આગામી સમયમાં આ તમામ કામગીરી નહી કરવામાં આવે તો અમારો મોહરમનો તહેવાર બગડી શકે છે. તેમજ આ વિસ્તારમાં સફાઈ થતી ન હોવાથી ભારે મચ્છરનો ઉપદ્રવ વધ્યો છે. જેના કારણે આ વિસ્તારમાં રોગચાળો ફાટી નીકળવાની ભીતી સેવાઈ રહી છે.